Факультэт радыёфізікі і камп’ютарных тэхналогій БДУ

Факультэт радыёфізікі і камп'ютарных тэхналогій (РФіКТ) (да 2010 года — факультэт радыёфізікі і электронікі) — адзін з буйнейшых факультэтаў Беларускага дзяржаўнага ўніверсітэта. Створаны ў 1976 годзе.

Сферы дзейнасці выпускнікоў факультэта: інфармацыйныя тэхналогіі, тэлекамунікацыі, радыёэлектроннае і аптычнае прыборабудаванне, камп’ютарныя сеткі, праграмаваная электроніка, мікраэлектроніка, нанаэлектроніка, лазерныя аптычныя тэхналогіі і іншыя.

Факультэт мае цесныя навукова-тэхнічныя сувязі з шэрагам замежных навуковых цэнтраў: Рурскім універсітэтам (Нямеччына); Ліёнскай тэхнічнай школай (Францыя); Орхускім універсітэтам (Данія); Расійскім інстытутам касмічных даследаванняў, а таксама з шэрагам універсітэтаў Расіі, Украіны, Польшчы.

 Пра факультэт 
На факультэце працуюць больш за 100 выкладнікаў, многія з якіх маюць вучоныя ступені.
Факультэт вядзе падрыхтоўку па спецыяльнасцях:
 Радыёфізіка і інфармацыйныя тэхналогіі (кваліфікацыя: «Радыёфізік. Інжынер-праграміст»)
 Інтэлектуальная электроніка (кваліфікацыя: «Радыёфізік. Інжынер-праграміст»)
 Кібербяспека (кваліфікацыя: «Спецыяліст па кіберпяспецы»)
 Прыкладная інфарматыка (кваліфікацыя: «Інфарматык. Праграміст»)

На ўсіх спецыяльнасцях вывучаюцца наступныя дысцыпліны: вышэйшая матэматыка, агульная і тэарэтычная фізіка, інфарматыка, радыёфізіка, электроніка.

 Структура факультэта 

 Кафедры 
 Кафедра радыёфізікі і лічбавых медыятэхналогій
 Кафедра квантавай радыёфізікі і оптаэлектронікі
 Кафедра фізічнай электронікі і нанатэхналогій
 Кафедра інфарматыкі і камп'ютарных сістэм
 Кафедра інтэлектуальных сістэм
 Кафедра тэлекамунікацый і інфармацыйных тэхналогій
 Кафедра сістэмнага аналізу і камп'ютарнага мадэлявання
 Кафедра фізікі і аэракасмічных тэхналогій

 Навукова-даследчыя лабараторыі 
 лазерных сістэм
 матэрыялаў і прыборных структур мікра- і нанаэлектронікі
 інфармацыйна-вымяральных сістэм
 прыкладных касмічных тэхналогій
 метадаў апрацоўкі інфармацыі

 Студэнцкія навукова-даследчыя лабараторыі: 
 паўправадніковых лазераў
 матэрыялаў і тэхналогій мікраэлектронікі
 мадэлявання і аналізу стахастычных працэсаў і сістэм

 Размяшчэнне 
Факультэт РФіКТ знаходзіцца па-за Мінскай кальцавой аўтамабільнай дарогай, недалёка ад станцыі метро «Малінаўка», каля прыпыначнага пункта «Гай».
Недалёка знаходзяцца Факультэт сацыякультурных камунікацый БДУ, Біялагічны факультэт БДУ, Навукова-даследчы інстытут прыкладных фізічных праблем.

 Дэканы 
 Лабуда Антон Антонавіч (1976—1981)
 Сцяпан Рыгоравіч Мулярчык (1990—2012)
 Сяргей Уладзіміравіч Малы (2012—2021)
 Дзмітрый Уладзіміравіч Ушакоў (з 2021)

 Галерэя 

 Спасылкі 
 Сайт факультэта радыёфізікі і камп’ютарных тэхналогій 
 Архіў былога сайта (28 студзеня 2015)
 Факультэт радыёфізікі і камп’ютарных тэхналогій // сайт БДУ

Катэгорыя:Факультэты БДУ
Катэгорыя:Вуліца Курчатава (Мінск)